Wɔatwerɛ nsɛm wei ɛwɔ Asante kasa mu Klottey Korle yɛ mpesua nom baako a ɛwɔ Ghana mmarahyɛbedwam. Wɔyi mmarahyɛbedwanii baako a ne din wɔ abatoɔ nkrataa nom a ɔgyina hɔ ma saa mpɛsoa no. Klottey Korle wɔ Nkran punpuni mantam wɔ Ghana. Mmarahyɛbadwanii a ɔte Klottey Korle mpesua no akonnwa no so seisei ne Dr. Zanetor Agyemang-Rawlings. Wɔ afe apem ahankron ne aduokron mmienu (1992) mu no Nathan Tetteh Mensah a ɔwɔ EGLE amanyɔkuo mu na ɔtenaa mpesua no akonnwa no so. Kyiniiɛ amanyɔkuo ?National Democratic Congress) anamusini David Lamptey nso peree mpesua no akonnwa no wɔ afe apem ahankron ne aduokron nsia (1996). Nii Adu Daku Mante a ɔwɔ ɔsono amanyɔkuo (New patriotic party) nso peree akonnwa no wɔ mfeɛ mpem mmienu (2000) nom. Wɔ mfeɛ mpem mmienu ne nnwɔtwe (2008) nom no, kyiniiɛ amanyɔkuo (National Democratic Congress) de anamusini foforɔ a yɛfrɛ no Nii Armah Ashietey ba bɛperee akonnwa no. Kyineeɛ amanyɔkuo (National Democratic Congress) sane de Zanetor Agyemang-Rawlings baa mfeɛ mpem mmienu ne du nsia (2016) nom ma no sane bɛgyina maa mpesua no.